कर्नाटक से लेकर महाराष्ट्र तक कांग्रेस में फुट।
लोकसभा चुनाव में मिली करारी हार के बाद कांग्रेस दिन-ब-दिन बिखरती जा रही है। कई राज्यों के पार्टी अध्यक्ष ने अपना इस्तीफा राहुल गांधी को पहले ही भेज दिया है और आज महाराष्ट्र कांग्रेस कमिटी की ओर से कांग्रेस को बड़ा झटका मिला है। कांग्रेस के दिग्गज नेता और महाराष्ट्र विधानसभा के पूर्व विपक्षी नेता राधाकृष्ण विखे-पाटिल ने अहमदनगर सीट से विधायक के रूप में अपना इस्तीफा दे दिया है। इस्तीफा देने के कुछ ही घंटों बाद राधाकृष्ण पाटिल बीजेपी नेता और महाराष्ट्र के मुख्यमंत्री देवेंद्र फडणवीस से मिले। इसके बाद उनके बीजेपी में शामिल होने वाली अटकले साफ़ हो गई।
राधाकृष्णन विखे पाटिल कांग्रेस के पुराने नेता हैं। महाराष्ट्र की राजनीति में उनका बड़ा नाम है। पार्टी से इस्तीफा देते हुए उन्होंने कहा मुझे पार्टी आलाकमान से कोई शिकायत नहीं है। उन्होंने मुझे मौका दिया। विपक्ष का नेता बनाया। मैंने भी अच्छे से राजनीति की। काफी काम किया लेकिन बीते कुछ समय से हालात ऐसे हो गए कि मुझे इस्तीफा देना पड़ा। मैंने अपने बेटे के लिए भी प्रचार नहीं किया था। मुझे मजबूर होकर इस्तीफा देना पड़ रहा है। जिसके बाद वो देवेंद्र फडणवीस से मिले।
लोकसभा चुनाव से ठीक पहले उनके बेटे सुजय विखे-पाटिल ने कांग्रेस छोड़कर और परिवार के पारंपरिक गढ़ अहमदनगर से आम चुनाव जीतकर सबको चौका दिया था। पिता-पुत्र की जोड़ी विखे-पाटिल के अलावा, कांग्रेस के कई अन्य नेता हैं जो भाजपा में शामिल होना चाहते हैं क्योंकि राज्य में अक्टूबर के आसपास महत्वपूर्ण विधानसभा चुनाव होने हैं।
लोकसभा चुनाव में मिली करारी हार के बाद कांग्रेस के अंदर बगावत के सुर-फुट रहे हैं। मध्य प्रदेश, राजस्थान, महाराष्ट्र, कर्नाटक सहित सभी राज्यों में यही हाल है।